ai4bharat/Pralekha huggingface dataset:
शिक्षण मंत्रालय
‘काशी तमिळ संगमम’ मध्ये आयोजित आठ दिवसीय क्रीडा परिषदेत खेळाडू होणार सहभागी
नवी दिल्ली, 5 डिसेंबर 2022
परंपरा, संस्कृती, नागरीकरण आणि धार्मिक तीर्थयात्रासोबतच क्रीडाक्षेत्राचा सुद्धा काशी तामिळ संगममच्या समग्र योजनेत समावेश करण्यात आला आहे.
आठ ते पंधरा डिसेंबर 2022 दरम्यान ‘साई’ अर्थात भारतीय क्रीडा प्राधिकरणानं बनारस हिंदू विद्यापीठ इथे या आठ दिवसीय क्रीडा परिषदेचं आयोजन केलं आहे.
बनारस हिंदू विद्यापीठात महामना की बगिया इथं आयोजित या क्रीडा परिषदेत सहभागी खेळाडूंना भव्य काशी संगममचे प्रत्यक्ष साक्षीदार होण्याची संधी मिळणार आहे. यात खाली उल्लेख केल्यानुसार आठ क्रीडा प्रकारांचा सहभाग असेल.
उत्तर तसंच दक्षिण भारतातून आलेल्या पुरुष आणि महिला दोन्ही खेळाडूंचे संघ काशी तामिळ संगमम - क्रीडा परिषदेत सहभागी होणार आहेत.
‘काशी तामिळ संगमम’ - क्रीडा परिषद वेळापत्रक: 8 - 15 डिसेंबर 2022
|
|
Sl. No.
|
|
Date
|
|
Day
|
|
Sports Activity
|
|
Venue
|
|
1.
|
|
8th December 2022
|
|
Thursday
|
|
Hockey Match
|
|
Hockey Stadium, BHU
|
|
2.
|
|
9th December 2022
|
|
Friday
|
|
Football Match
|
|
Football Stadium, BHU
|
|
3.
|
|
10th December 2022
|
|
Saturday
|
|
Cricket Match
|
|
IIT Cricket Stadium, BHU
|
|
4.
|
|
11th December 2022
|
|
Sunday
|
|
Table Tennis & Badminton Match
|
|
MP Hall, BHU
|
|
5.
|
|
12th December 2022
|
|
Monday
|
|
Volleyball Match
|
|
BHU Sports Ground, BHU
|
|
6.
|
|
13th December 2022
|
|
Tuesday
|
|
Kho-Kho Match
|
|
BHU Sports Ground, BHU
|
|
7.
|
|
14th December 2022
|
|
Wednesday
|
|
Kabaddi Match
|
|
BHU Sports Ground, BHUN.Chitale/S.Naik/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
संरक्षण मंत्रालय
भारत आता दुर्बल नव्हे तर कोणत्याही आव्हानांना तोंड देण्यासाठी सुसज्ज आणि सामर्थ्यवान - संरक्षण मंत्री राजनाथ सिंह
"भारताने कधीही कोणत्याही देशावर हल्ला केला नाही किंवा एक इंचही परकीय भूमी काबीज केलेली नाही, मात्र जर कोणी वाकड्या नजरेने पाहण्याचा प्रयत्न केला तर त्याला चोख प्रत्युत्तर मिळेल"
नवी दिल्ली, 30 ऑगस्ट 2022
पंतप्रधान नरेंद्र मोदी यांच्या नेतृत्वाखाली भारताचे एक सामर्थ्यवान , आत्मविश्वासपूर्ण आणि आत्मनिर्भर भारतामध्ये परिवर्तन झाले असून कोणत्याही प्रकारच्या धोक्यांना आणि आव्हानांना तोंड देण्यासाठी हा भारत पूर्णपणे सज्ज आहे, असे प्रतिपादन संरक्षण मंत्री राजनाथ सिंह यांनी 30 ऑगस्ट 2022 रोजी राजस्थानमधील उदयपूर येथे एका कार्यक्रमात केले. सरकारने गेल्या आठ वर्षांत उचललेल्या पावलांमुळे सशस्त्र दलांमध्ये नवा आत्मविश्वास निर्माण झाला आहे, असे ते म्हणाले.भारताने कधीही कोणत्याही देशावर हल्ला केलेला नाही किंवा एक इंचही परकीय भूमी काबीज केलेली नाही, मात्र देशाचे सार्वभौमत्व, एकता आणि अखंडतेला धक्का पोहोचवण्याचा कोणी प्रयत्न केला तर त्याला चोख प्रत्युत्तर दिले जाईल, असे त्यांनी सांगितले.
''भारत आता दुबळा राहिलेला नाही, हा गेल्या आठ वर्षांचा परिणाम आहे. जेव्हा आपल्या सशस्त्र दलांनी विलक्षण पराक्रम दाखवत 2016 मध्ये लक्ष्यभेदी कारवाई आणि 2019 मध्ये बालाकोटवर हवाई हल्ले केले तेव्हाच आपण दहशतवादाबाबतची आपली भूमिका स्पष्ट केली आहे. भारताची लष्करी निपुणता कोणत्याही देशापेक्षा कमी नाही याचा हा पुरावा होता,” असे राजनाथ सिंह यांनी सांगितले.
पंतप्रधान नरेंद्र मोदी यांच्या नेतृत्वाखाली ‘आत्मनिर्भर भारताचा' पाया घातला गेला असून त्यांच्या संकल्पनेतील सक्षम आणि आत्मनिर्भर ‘नव भारत ’ शक्तिशाली देशांच्या खांद्याला खांदा लावून वाटचाल करत आहे , असे प्रतिपादन संरक्षणमंत्र्यांनी केले. संरक्षण क्षेत्रात ‘आत्मनिर्भरतेला' प्रोत्साहन देण्यासाठी, 310 वस्तूंच्या तीन सकारात्मक स्वदेशीकरण सूची जारी करणे आणि केंद्रीय अर्थसंकल्प 2022-23 मध्ये देशांतर्गत उद्योगांसाठी भांडवली खरेदी खर्चासाठी 68 टक्के तरतूद राखून ठेवण्यासह संरक्षण मंत्रालयाने उचललेल्या अनेक पावले त्यांनी नमूद केली. देशांतर्गत संरक्षण उद्योगाला बळकटी देण्यासाठी ‘मेक इन इंडिया, मेक फॉर द वर्ल्ड’ या दृष्टीकोना अंतर्गत परदेशी कंपन्यांना भारतात उत्पादन करण्यास प्रोत्साहन दिले जात आहे, असे ते म्हणाले.
भारत केवळ स्वतःच्या गरजा भागवत नाही तर इतर देशांच्या गरजाही पूर्ण करत आहे त्यामुळे सरकार करत असलेल्या प्रयत्नांना फळ मिळू लागले आहे याकडे राजनाथ सिंह यांनी लक्ष वेधले.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 139
रसायन आणि खते मंत्रालय
मृदा आरोग्य आणि जमिनीच्या शाश्वत सुपिकतेसाठी रासायनिक खतांवरील अवलंबित्व कमी करण्यासाठी पर्यायी पोषकांना प्रोत्साहन देण्याच्या धोरणासंदर्भात, डॉ. मनसुख मांडवीय यांच्या अध्यक्षतेखाली सर्व भागधारकांची कार्यशाळा
कृषी आणि मृदा उत्पादकता वाढवण्यासाठी वैज्ञानिक उपाय शोधून लोकांच्या अपेक्षा पूर्ण करणे ही कृषी वैज्ञानिकांची जबाबदारी : डॉ. मनसुख मांडवीय
नवी दिल्ली, 8 जुलै 2023
“शेतामध्ये पोषक तत्वांचा गरजेपेक्षा अधिक आणि बेसुमार वापर केल्यामुळे, जमिनीची सुपिकता आणि उत्पादन क्षमता कमी होते. म्हणूनच कृषी क्षेत्राशी संबंधित सर्वच भागधारकांनी आणि सरकारने एकत्रित काम करुन, जमिनीवर रासायनिक खतांचा होणारा दुष्परिणाम कमी करण्यासाठी उपाययोजना शोधण्याची गरज आहे.” असे मत, केंद्रीय रसायने आणि खत मंत्री डॉ. मनसुख मांडवीय यांनी व्यक्त केले. मृदा आरोग्य आणि जमिनीच्या शाश्वत सुपिकतेसाठी रासायनिक खतांवरील अवलंबित्व कमी करण्यासाठी पर्यायी पोषकांना प्रोत्साहन देण्याच्या धोरणासंदर्भात, डॉ. मांडवीय यांच्या अध्यक्षतेखाली सर्व भागधारकांची आज कार्यशाळा झाली, त्यावेळी ते बोलत होते.
रासायनिक खतांचा अतिवापर केल्यामुळे, मनुष्य आणि इतर सजीवांच्या आयुष्यावर होणारे दुष्परिणाम डॉ मांडवीय यांनी यावेळी अधोरेखित केले. रासायनिक खतांचा बेसुमार वापर होणाऱ्या भागात आज वाढत्या आजारांचा सामना करावा लागतो आहे, असे त्यांनी सांगितले. “कृषी उत्पन्न वाढवणे ही आपली जबाबदारी आहे, मात्र त्याचवेळी, आपल्याला संपूर्ण कृषी व्यवस्था अशाप्रकारे मजबूत करायची आहे, जेणेकरुन, आपल्याला जमिनीच्या कसाबाबत तडजोड करावी लागणार नाही, तसेच आपल्या नागरिकांच्या आरोग्यालाही धोका निर्माण होणार नाही” असे डॉ. मांडवीय म्हणाले. याच संदर्भात, देशातील कृषी वैज्ञानिकांच्या भूमिकेचे महत्त्व त्यांनी अधोरेखित केले. “वैज्ञानिक आणि त्यांनी देशाला दिलेले योगदान यांचा आम्हाला अभिमान आहे. मात्र आता, कृषी तसेच मृदा उत्पादकता या दोन्ही क्षेत्रातील समस्यांवर उपाययोजना करत लोकांच्या आकांक्षा पूर्ण करणे ही वैज्ञानिकांची जबाबदारी आहे.त्याचवेळी, ह्या उपाययोजना अशा असायला हव्यात, की त्या शेतकऱ्यांना देखील सहज समजतील आणि त्यांनाच त्याची अंमलबजावणी करता येईल” अशी अपेक्षा मांडवीय यांनी व्यक्त केली.
नीती आयोगाचे सदस्य, प्रा. रमेश चंद म्हणाले, “रासायनिक खते वापरण्यास सुलभ आहेत. आणि म्हणूनच, लोक त्यांच्या दुष्परिणामांकडे दुर्लक्ष करतात. म्हणूनच, या कार्यशाळेचा उपयोग आपण भारतात शेतीमध्ये, शाश्वत पद्धतींचा वापर वाढवण्यासाठीच्या चर्चेसाठी करणे महत्वाचे आहे.”
खते विभागाचे सचिव, रजत कुमार मिश्रा यांनी केंद्र सरकारने कृषी उत्पादकता वाढवण्यासाठी आणि त्याचवेळी, जमिनीची सुपिकता वाढवण्यासाठी केलेल्या प्रयत्नांची माहिती दिली.
कृषी आणि शेतकरी कल्याण विभागाचे सचिव मनोज आहुजा यांनी पीएम प्रणाम हा ऐतिहासिक निर्णय असल्याचे नमूद केले. देशात खतांचे उत्पादन वाढले आहे, त्यामुळे रासायनिक खतांमुळे होणारी हानी भरून काढू शकतील अशा शाश्वत कृषी पद्धतींची गरज आहे, असे आहुजा म्हणाले.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
पंतप्रधान कार्यालय
पंतप्रधानांनी भूतानचे राजे जिग्मे खेसर नामग्याल वांगचुक यांची घेतली भेट
नवी दिल्ली, 4 एप्रिल 2023
पंतप्रधान नरेंद्र मोदी यांनी नवी दिल्लीतील त्यांच्या निवासस्थानी भूतानचे राजे जिग्मे खेसर नामग्याल वांगचुक यांची भेट घेतली.
पंतप्रधानांनी ट्विट संदेशात म्हटले:
"भूतानचे राजे, जिग्मे खेसर नामग्याल वांगचुक यांचे स्वागत करताना आनंद झाला. आमच्यात सौहार्दपूर्ण आणि फलदायी चर्चा झाली. भारत-भूतान संबंध नव्या उंचीवर नेण्यासाठी आपली घनिष्ट मैत्री आणि ड्रुक ग्याल्पोसच्या दूरदृष्टीला अतिशय महत्व देतो."N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कृषी मंत्रालय
नवीन कृषी कायद्यांशी संबंधित तंटामुक्तीसाठी न्यायनिवाडा यंत्रणा
नवी दिल्ली, 22 जुलै 2021
शेतकरी उत्पादन व्यापार व वाणिज्य  अधिनियम 2020 आणि शेतकऱ्यांना किंमत हमी आणि शेती सेवा करार अधिनियम 2020 अंतर्गत, कृषी कायद्यांशी संबंधित वाद सोडविण्यासाठी, उपविभागीय स्तरावर सलोखा मंडळामार्फत आणि पुढे उपविभागीय प्राधिकरण आणि जिल्हाधिकाऱ्यांमार्फत शेतकऱ्यांसाठी त्वरित आणि किफायतशीर तंटा निवारण यंत्रणा विहित आहे.
उपविभागीय स्तरावरचे कार्यकारी अधिकारी आणि जिल्हाधिकारी जमिनीच्या नोंदी ठेवणे तसेच शेती व जमीन संबंधित वाद सोडविण्यासह जमीन महसूल संबंधित कार्य करतात, अशाप्रकारे, त्यांना शेती आणि जमीन वादविवाद तसेच न्यायालयीन कामकाजाशी संबंधित पुरेसा क्षेत्रीय अनुभव आहे.वरील बाबी लक्षात घेता, ते या शेतीविषयक कायद्यांशी संबंधित उद्भवणार्या सर्व कायदेशीर आणि करारात्मक विवादांवर न्यायनिवाडा करण्यासाठी अधिक सुसज्ज आहेत.
केंद्रीय कृषी व शेतकरी कल्याण मंत्री श्री नरेंद्रसिंह तोमर यांनी लोकसभेत लेखी उत्तरात ही माहिती दिली.
M.Chopade/S.Chavan/P.Malandkar
p style="text-align:center">
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
मंत्रिमंडळ
केंद्रीय मंत्रिमंडळाने भारत आणि ऑस्ट्रेलिया यांच्यात क्रीडा क्षेत्रातील सहकार्याच्या सामंजस्य कराराला दिली मंजुरी
नवी दिल्ली, 16 ऑगस्ट 2023
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने भारत सरकारचे केंद्रीय युवा व्यवहार आणि क्रीडा मंत्रालय, आणि ऑस्ट्रेलिया सरकारचा आरोग्य आणि वृद्ध काळजी विभाग यांच्यातील, क्रीडा क्षेत्रातील सहकार्यावरील सामंजस्य कराराला मंजुरी दिली आहे.
भारत आणि ऑस्ट्रेलिया यांच्यातील क्रीडा क्षेत्रातील या द्विपक्षीय आदानप्रदान उपक्रमांमुळे क्रीडा विज्ञान, तंत्रज्ञान आणि पायाभूत सुविधांच्या क्षेत्रातील ज्ञान आणि कौशल्याचा विस्तार करण्यास मदत होईल. या द्विपक्षीय आदानप्रदान कार्यक्रमांतर्गत समाविष्ट क्रीडापटू आणि प्रशिक्षक यांचे प्रशिक्षण आणि निष्ठा, तळागाळातील लोकांचा खेळातील सहभाग, प्रमुख क्रीडा स्पर्धा, खेळातील विविधता आण सर्वसमावेशकता यामुळे आंतरराष्ट्रीय स्पर्धांमध्ये आपल्या खेळाडूंच्या कामगिरीत सुधारणा होईल आणि भारत आणि ऑस्ट्रेलिया यांच्यातील द्विपक्षीय संबंध मजबूत होतील.
ऑस्ट्रेलियासोबत द्विपक्षीय सहकार्यामुळे क्रीडाक्षेत्राला मिळणारे लाभ, सर्व क्रीडापटूंना त्यांची जात,पंथ,प्रदेश,धर्म आणि लिंग विचारात न घेता,समान प्रमाणात लागू होतील.S.Kakade/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
केंद्रीय गृहमंत्री अमित शाह यांच्याकडून जागतिक युवा दिनानिमित्त शुभेच्छा
“कोणत्याही राष्ट्राची सर्वात मोठी शक्ती आणि संपत्ती म्हणजे युवक. प्रचंड महत्वाकांक्षा आणि कौशल्यांनी भरलेल्या युवाशक्तीबाबत भारत सुदैवी”
“कुशल आणि उत्साही युवकांमध्ये आलेल्या संधीचा योग्य वापर करण्याची शक्ती”
“मोदी सरकार कुशल भारत, स्टार्ट-अप इंडिया, मेक इन इंडिया आणि एनईपीच्या माध्यमातून युवकांच्या अफाट क्षमतांना संधी देण्यासाठी अनुकूल वातावरण तयार करत आहे”
“मला खात्री आहे, पंतप्रधान नरेंद्र मोदींचे नवभारताचे स्वप्न साकारण्यासाठी युवा सातत्याने प्रयत्न करतील”
केंद्रीय गृहमंत्री अमित शाह यांनी आंतरराष्ट्रीय युवा दिनानिमित्त शुभेच्छा दिल्या आहेत. आपल्या ट्वीट संदेशात ते म्हणतात, “कोणत्याही राष्ट्राची सर्वात मोठी शक्ती आणि संपत्ती म्हणजे युवक. प्रचंड महत्वाकांक्षा आणि कौशल्यांनी भरलेल्या युवाशक्तीबाबत भारत सुदैवी आहे. मला खात्री आहे की, पंतप्रधान नरेंद्र मोदी यांच्या नवभारत संकल्पनेची पूर्ती करण्यासाठी ते सतत प्रयत्नरत राहतील”.
केंद्रीय गृहमंत्री म्हणाले, “कुशल आणि उत्साही युवकामध्ये आलेल्या संधीचा योग्य वापर करण्याची शक्ती आहे”.
अमित शाह पुढे म्हणाले, “पंतप्रधान नरेंद्र मोदी यांच्या सरकारने स्कील इंडिया, स्टार्ट-अप इंडिया, मेक इन इंडिया आणि नवीन शैक्षणिक धोरणाच्या  माध्यमातून युवकांच्या अफाट क्षमतांना संधी देण्यासाठी अनुकूल वातावरण तयार केले आहे”.
Greetings on #InternationalYouthDay.
— Amit Shah  August 12, 2020
The greatest strength and asset of any nation is its youth. India is truly blessed to have a youth power filled with tremendous ambitions and skills. I am sure that they will continue to strive towards PM @NarendraModi’s vision of #NewIndia.
Skilled & enthused youth have the power to make the best of the opportunities on their way. PM @NarendraModi ji’s govt with its decisions like Skill India, Start-Up India, Make in India & NEP has been constantly creating an ecosystem to unlock the immense potential of our youth.
— Amit Shah  August 12, 2020
गृह मंत्रालय
केंद्रीय गृहमंत्री अमित शहा यांनी फेरीवाल्यांच्या फायद्यासाठी मोदी सरकारकडून राबवल्या जाणार असलेल्या 'पीएम स्वनिधी' योजनेची प्रशंसा केली
“भारताचा विकास हा प्रत्येक नागरिकाच्या विकासात समाहित आहे आणि पंतप्रधान नरेंद्र मोदी समाजातील सर्व घटकांच्या सक्षमीकरणासाठी कटिबद्ध आहेत”
“फेरीवाल्याना सक्षम बनवणारी पीएम-स्वनिधी योजना, पंतप्रधान मोदींचा दूरदर्शीपणा आणि गरीबांच्या कल्याणाप्रति त्यांच्या संवेदनशीलतेचा परिणाम आहे”
“कोविड -19 च्या या कठीण काळात पंतप्रधान-स्वनिधी योजना कोट्यवधी गरीब जनतेच्या उपजीविका साधनांचे पुनरुज्जीवन करून त्यांची सेवा करत आहे”
“पंतप्रधान स्वनिधि छोट्या उद्योगांना आत्मनिर्भर बनवत आहेत आणि नवीन भारत साकार करण्यात महत्त्वपूर्ण भूमिका बजावत आहेत”
नवी दिल्ली, 9 सप्टेंबर 2020
केंद्रीय गृहमंत्री अमित शहा यांनी रस्त्यावरच्या विक्रेत्यांना फायदा व्हावा म्हणून मोदी सरकारकडून राबविल्या जाणाऱ्या 'पीएम स्वनिधी ' योजनेची प्रशंसा केली. पंतप्रधान नरेंद्र मोदी यांनी आज मध्य प्रदेशातील फेरीवाल्यांसोबत 'स्वनिधी संवाद' साधला. अमित शहा यांनी ट्वीटच्या संदेशात म्हटले आहे की, “भारताचा विकास हा प्रत्येक नागरिकाच्या विकासात समाहित आहे आणि पंतप्रधान नरेंद्र मोदी समाजातील सर्व घटकांच्या सक्षमीकरणासाठी कटिबद्ध आहेत. फेरीवाल्याना सक्षम बनवण्याच्या उद्देश असलेली पंतप्रधान-स्वनिधी योजना ही पंतप्रधान मोदींची दूरदृष्टी आणि गरीबांच्या कल्याणाप्रती त्यांच्या संवेदनशीलतेचा परिणाम आहे.
केंद्रीय गृहमंत्री म्हणाले, “कोविड -19 च्या या कठीण काळात उपजीविकेच्या साधनांचे पुनरुज्जीवन करून कोट्यवधी गरीब लोकांची सेवा करणारी 'पीएम -स्वनिधी योजना ' आहे. या महत्त्वपूर्ण कल्याणकारी योजनेबद्दल पंतप्रधान नरेंद्र मोदी यांचे आभार व्यक्त करताना अमित शहा म्हणाले, “पंतप्रधान स्वनिधी छोट्या उद्योगांना आत्मनिर्भर बनवत आहेत आणि नवीन भारत साकार करण्यात महत्त्वपूर्ण भूमिका बजावत आहेत”.
कोविड -19,मुळे प्रभावित गरीब फेरीवाल्याना मदत करण्यासाठी पंतप्रधानांनी 1 जून 2020 रोजी पीएम स्वनिधी योजना सुरू केली. या योजनेचा 50 लाखांहून अधिक फेरीवाल्यांना लाभ मिळवून देण्याचे लक्ष्य आहे. या योजनेअंतर्गत विक्रेते 10,000 रुपयांपर्यंत खेळते भांडवल मिळवू शकतात जे एका वर्षाच्या कार्यकाळात मासिक हप्त्यांमध्ये परतफेड करायचे आहे. कर्जाची वेळेवर / लवकर परतफेड केल्यावर, वार्षिक 7% व्याज अनुदान तिमाही आधारावर थेट लाभ हस्तांतरणाद्वारे लाभार्थ्यांच्या बँक खात्यात जमा केले जाईल. कर्जाची लवकर परतफेड केल्यास कुठलाही दंड आकारला जाणार नाही. ही योजना दरमहा 100 रुपये कॅशबॅक प्रोत्साहनातून डिजिटल व्यवहारांना प्रोत्साहन देते. शिवाय, वेळेत/लवकर कर्जाची परतफेड करून पत मर्यादा वाढवण्याची सुविधा मिळवून विक्रेते आर्थिकदृष्ट्या भक्कम होण्याची आपली महत्वाकांक्षा साध्य करू शकतात.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कोळसा मंत्रालय
व्यापारी तत्त्वावरील कोळसा खाण लिलावाचा दुसरा आणि तिसरा दिवस- भाग तीन
 कायदा,2015 अन्तर्गत होणाऱ्या लिलावाचा तेरावा भाग)
 कायदा,1957 अन्तर्गत होणाऱ्या लिलावाचा तिसरा भाग)
नवी दिल्ली, 11 फेब्रुवारी 2022
कोळसा मंत्रालयाने 12 ऑक्टोबर 2021 या दिवशी व्यापारी तत्त्वावरील कोळसा खाणींचा लिलाव सुरु केला होता. CMSP म्हणजे कोळसा खाणी  कायदा,2015 अन्तर्गत होणाऱ्या लिलावाचा हा तेरावा भाग होता तर MMDRA म्हणजे खाणी आणि खनिज  कायदा,1957 अन्तर्गत होणाऱ्या लिलावाचा हा तिसरा भाग होता. या इ-लिलावाच्या दुसऱ्या आणि तिसऱ्या दिवशी एकूण पाच कोळसा खाणींचा लिलाव करण्यात आला. यापैकी तीन खाणी CMSP कोळसा खाणी होत्या तर दोन खाणी MMDR कोळसा खाणी होत्या. एकूण पाच कोळसा खाणींपैकी महाराष्ट्रातील माजरा खाणीची PRC क्षमता 0.48 mtpa असून त्यातील भूशास्त्रीय साठ्याचे प्रमाण 3.1036 कोटी टन आहे. यासाठी बीएस इस्पात लिमिटेडने अंतिम बोली लावली.
सदर कोळसा खाणींचे तपशील पुढीलप्रमाणे-
- सर्व पाचही कोळसा खाणी या पूर्णपणे उत्खनित कोळसा खाणी आहेत.
- या कोळसा खाणींतील एकूण भूशास्त्रीय साठ्याचे प्रमाण 52.8051 कोटी टन इतके आहे.
- या कोळसा खाणींची आजपर्यंतची एकूण PRC क्षमता 16.07 MTPA इतकी आहे.
लिलावाच्या दुसऱ्या आणि तिसऱ्या दिवशीचे एकूण निकाल पुढीलप्रमाणे-
|
|
S. No.
|
|
Name of the Mine
|
|
State
|
|
PRC 
|
|
Geological Reserves 
|
|
Closing Bid Submitted by
|
|
Reserve Price 
|
|
Final Offer 
|
|
1
|
|
Meenakshi
|
|
Odisha
|
|
12.00
|
|
285.23
|
|
Hindalco Industries Limited/64856
|
|
4.00
|
|
10.25
|
|
2
|
|
Garampani
|
|
Assam
|
|
0.02
|
|
0.468
|
|
Assam Mineral Development Corporation Limited/265144
|
|
4.00
|
|
288.25
|
|
3
|
|
Majra
|
|
Maharashtra
|
|
0.48
|
|
31.036
|
|
BS Ispat Limited/64979
|
|
4.00
|
|
18.25
|
|
4
|
|
Namchik Namphuk
|
|
Arunachal Pradesh
|
|
0.20
|
|
14.970
|
|
E-auction was in progress till 10:00 AM on 11.02.2022.
|
|
4.00
|
|
_
|
|
5
|
|
Utkal- C
|
|
Odisha
|
|
3.37
|
|
196.347
|
|
Jindal Steel And Power Limited/64898
|
|
4.00
|
|
45.00
Jaydevi PS/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
पंतप्रधान कार्यालय
आंध्रप्रदेशच्या राज्यपालांनी घेतली पंतप्रधानांची भेट
आंध्रप्रदेशचे राज्यपाल बिश्व भूषण हरीचंदन यांनी आज पंतप्रधान नरेंद्र मोदी यांची नवी दिल्लीत भेट घेतली
कृषी मंत्रालय
इंदूर येथे भारताच्या जी 20 अध्यक्षतेखालील कृषी कार्यगटाच्या पहिल्या कृषी प्रतिनिधी बैठकीची यशस्वी सांगता
नवी दिल्ली, 15 फेब्रुवारी 2023
जी 20 अंतर्गत कृषी कार्यगटाची पहिली कृषी प्रतिनिधी बैठक आज 15 फेब्रुवारी 2023 रोजी संपन्न झाली. तीन दिवस चाललेला हा कार्यक्रम संस्कृती, खाद्यपदार्थ आणि इतिहासाचा समृद्ध अनुभव आणि बैठकी दरम्यान अर्थपूर्ण चर्चेत सहभागी होण्याची मोठी जबाबदारी यांचा मिलाफ होता.
भारताच्या अध्यक्षतेखालील प्रस्तावित कार्यक्रम पत्रिकेवर सहभागी देशांकडून उत्तम प्रतिसाद लाभला तसेच चांगली चर्चा झाली. कार्यक्रमाच्या शेवटच्या दिवसाची सुरुवात तांत्रिक संकल्पनांवर आधारित सत्राने झाली ज्यामध्ये चार संकल्पनांवर चर्चा झाली: “अन्न सुरक्षा आणि पोषण”, “हवामान विषयक स्मार्ट दृष्टिकोनासह शाश्वत शेती”, “समावेशक कृषी मूल्य साखळी आणि अन्न प्रणाली”, आणि "कृषी परिवर्तनासाठी डिजिटलायझेशन".
अन्न सुरक्षा आणि पोषण विषयावरील तांत्रिक सत्रावरील चर्चेसाठी, कृषी आणि शेतकरी कल्याण विभागाच्या सहसचिव शुभा ठाकूर यांनी उद्घाटनपर भाषण केले. त्यानंतर जागतिक अन्न कार्यक्रमविषयी प्रास्ताविक झाले. कृषी आणि शेतकरी कल्याण विभागाचे अतिरिक्त सचिव डॉ. अभिलक्ष लिखी यांनी अन्न सुरक्षा आणि पोषण या विषयावर जागतिक आराखडा सादर केला, त्यानंतर सहसचिव शुभा ठाकूर यांनी मिलेट इंटरनॅशनल इनिशिएटिव्ह फॉर रिसर्च अँड अवेअरनेस  म्हणजेच भरड धान्यावर संशोधन आणि जनजागृती करण्या-या या उपक्रमाची ओळख करून दिली.
कृषी आणि शेतकरी कल्याण विभागाचे सहसचिव फ्रँकलिन एल. खोबुंग यांनी हवामान विषयक स्मार्ट दृष्टिकोनासह शाश्वत शेती या विषयावरील तांत्रिक सत्राचे प्रारंभिक भाषण केले. त्यानंतर अन्न आणि कृषी संघटनाद्वारे प्रास्ताविक झाले.
सर्वसमावेशक कृषी मूल्य साखळी आणि अन्न प्रणालीवरील तांत्रिक सत्रासाठी कृषी आणि शेतकरी कल्याण विभागाचे अतिरिक्त सचिव डॉ. अभिलक्ष लिखी यांचे प्रारंभिक भाषण झाले तर आंतरराष्ट्रीय कृषी विकास निधीने  चर्चेसाठी प्रास्ताविक केले.
कृषी परिवर्तनासाठी डिजिटलायझेशन या तांत्रिक सत्रासाठी कृषी आणि शेतकरी कल्याण विभागाचे अतिरिक्त सचिव डॉ. पी.के. मेहेरडा यांचे प्रारंभिक भाषण झाले. ICRISAT या संस्थेने चर्चेसाठी प्रास्ताविक केले.
प्रत्येक संकल्पना -आधारित तांत्रिक सत्रादरम्यान, विचार, सूचना आणि निरीक्षणांची बौद्धिकदृष्ट्या समृद्ध देवाणघेवाण असलेली खुली चर्चा झाली. विस्तृत आणि अर्थपूर्ण सादरीकरणाने अल्पभूधारक शेतकऱ्यांवर विशेष भर देत कृषी परिवर्तन आणि शेतीमधील डिजिटलायझेशनचा मार्ग सुकर केला.
या सत्राच्या सह-अध्यक्ष आणि कृषी आणि शेतकरी कल्याण विभागाच्या अतिरिक्त सचिव डॉ. स्मिता सिरोही यांनी संक्षिप्त माहिती देताना या सत्रा दरम्यान मांडण्यात आलेले ठोस मुद्दे अधोरेखित केले.
कृषी आणि शेतकरी कल्याण विभागाचे सचिव आणि या सत्राचे अध्यक्ष मनोज आहुजा यांचे समारोपाचे भाषण आणि पुढील वाटचालीबाबत सादरीकरण झाले. कृषी संशोधन आणि विकास पैलूंवर जी 20 सदस्य देशांमध्ये अधिक अभिसरण आणि सहकार्य असण्याची गरज त्यांनी अधोरेखित केली. तसेच कृषी कार्यगटाच्या आगामी बैठकांमध्ये जी 20 कृषी समस्यांवरील चर्चा पुढे नेण्याचे आश्वासन त्यांनी दिले.
S.Bedekar/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 138
ऊर्जा मंत्रालय
सौभाग्य योजनेने यशस्वी अंमलबजावणीची चार वर्षे पूर्ण केली
सौभाग्य योजना सुरू झाल्यापासून 2.82 कोटी घरांमध्ये विद्युतीकरण पूर्ण
सौभाग्य योजना सुरू झाल्यापासून 2.82 कोटी घरांमध्ये विद्युतीकरण झाले आहे. ही आकडेवारी या वर्षाच्या 31 मार्चपर्यंतची आहे. या योजनेंतर्गत महाराष्ट्रातील 15.17 लाख घरांचे विद्युतीकरण झाले आहे. मार्च 2019 पर्यंत, देशातील ग्रामीण आणि शहरी भागातील 2.63 कोटी इच्छुक घरांना 18 महिन्यांच्या विक्रमी वेळेत वीज जोडणी देण्यात आली. त्यानंतर सात राज्ये- आसाम, छत्तीसगढ, झारखंड, कर्नाटक, मणिपूर, राजस्थान आणि उत्तर प्रदेश यांनी नमूद केले की 31.03.2019 पर्यंत सुमारे 18.85 लाख विद्युतीकरण न झालेली घरे होती, ती विद्युतीकरणाला इच्छुक नव्हती, मात्र नंतर त्यांनी वीज जोडणी घेण्याची इच्छा व्यक्त केली. त्यांनाही या योजने अंतर्गत सामावून घेण्यात आले आहे.
सौभाग्य ही जगातील सर्वात मोठी घरगुती विद्युतीकरण मोहीम आहे. पंतप्रधान नरेंद्र मोदी यांनी 25 सप्टेंबर 2017 रोजी सौभाग्य योजनेची घोषणा केली होती. या योजनेचे उद्दिष्ट देशातील सार्वत्रिक घरगुती विद्युतीकरण साध्य करणे आणि ग्रामीण भागातील सर्व विद्युतीकरण न झालेलया घरांना आणि गरीब कुटुंबाना वीजपुरवठा प्रदान करणे हे होते.
प्रकल्पाचा एकूण खर्च 16,320 कोटी रुपये होता तर सकल अर्थसंकल्पीय तरतूद  12,320 कोटी रुपये होती. ग्रामीण घरांसाठी खर्च 14,025 कोटी रुपये तर जीबीएस 10,587.50 कोटी रुपये . शहरी घरांसाठी, खर्च 2,295 कोटी तर जीबीएस 1,732.50 कोटी रुपये होती. केंद्र सरकारने सर्व राज्यांना/केंद्रशासित प्रदेशांना योजनेसाठी मोठ्या प्रमाणात निधी उपलब्ध करून दिला.
प्रधानमंत्री सहज बिजली हर घर योजना - सौभाग्यने देशातील सार्वत्रिक घरगुती विद्युतीकरण साध्य करण्यासाठी ग्रामीण तसेच शहरी भागातील उर्वरित सर्व विद्युतीकरण न झालेल्या घरांना वीजजोडणी पुरवण्याची कल्पना आहे. घरातील वीज जोडणीमध्ये जवळच्या खांबापासून घरापर्यंत सर्व्हिस केबल टाकून वीज जोडणी देणे , वीज मीटर बसवणे, एलईडी बल्बसह सिंगल लाईट पॉइंटसाठी वायरिंग आणि मोबाईल चार्जिंग पॉईंट यांचा समावेश आहे.
भविष्यासाठी रूपरेषा
योजनेची निश्चित उद्दिष्टे साध्य झाली असताना, सौभाग्य टीमने सर्वांना 24x7 दर्जेदार वीज पुरवठा करण्याचे काम चालू ठेवले आहे. सर्व राज्यांना विनंती करण्यात आली आहे की, त्यांच्या राज्यांमध्ये विशेष मोहीम राबवावी जेणेकरून कोणतेही विद्युतीकरण न झालेल्या घरांना वीज जोडणी दिली जाईल. त्यासाठी एक समर्पित टोल-फ्री हेल्पलाइनही सुरू करण्यात आली आहे.
रेल्वे मंत्रालय
टाळेबंदीपूर्वीच्या पद्धतीप्रमाणेच आता गाडी सुटण्याच्या 30 मिनिटे अगोदर मिळणार दुसरी आरक्षण यादी
ऑनलाईन आणि प्रवासी आरक्षण प्रणाली अशा दोन्ही ठिकाणी दुसरी आरक्षण यादी तयार होण्यापूर्वी तिकीट खरेदी करता येणार
नवी दिल्ली, 6 ऑक्टोबर 2020
रेल्वे प्रवाशांची दुसरी आरक्षण यादी तयार करण्यासाठी 10 ऑक्टोबर2020 पासून टाळेबंदीपूर्वीची पद्धत पुन्हा लागू करण्याचा निर्णय भारतीय रेल्वे प्रशासनाने घेतला आहे.
कोविड काळाआधीच्या प्रचलित पद्धतीनुसार प्रवाशांची पहिली आरक्षण यादी गाडीच्या निर्गमन वेळेपूर्वी किमान चार तास आधी तयार केली जायची. त्यानंतर दुसरी आरक्षण यादी तयार होईपर्यंत, उपलब्ध असलेल्या रिकाम्या जागांची तिकीटविक्री इंटरनेटद्वारे किंवा तिकीट खिडकीवरून प्रथम येणाऱ्यास प्राधान्य या तत्वावर केली जात असे.
गाडीच्या निश्चित निर्गमन वेळेपूर्वी 30 मिनिटे ते 5 मिनिटे या काळात दुसरी आरक्षण यादी तयार केली जात असे. या काळात तिकीट मूल्याच्या परताव्याच्या नियमांना अनुसरून आरक्षण रद्द करण्याची सुविधा उपलब्ध असे.
मात्र, कोरोनाच्या जागतिक महामारीमुळे दुसरी आरक्षण यादी गाडी सुटण्याच्या 2 तास आधी तयार करण्याच्या सूचना देण्यात आल्या होत्या.
आता, प्रवाशांची सोय करण्याच्या उद्देशाने प्रदेश रेल्वे प्रशासनाने केलेल्या विनंतीनंतर सर्व परिस्थितीचा आढावा घेऊन, दुसरी आरक्षण यादी गाडी सुटण्याच्या 30 मिनिटे आधी तयार करायला परवानगी देण्यात आली आहे.
त्याचप्रमाणे, दुसरी आरक्षण यादी तयार व्हायच्या आधी, उपलब्ध असलेल्या रिकाम्या जागांची तिकीटविक्री इंटरनेटद्वारे किंवा तिकीट खिडकीवरून केली जाईल.
हा बदल 10 ऑक्टोबर 2020 पासून अंमलात आणण्यासाठी रेल्वे माहिती प्रणाली केंद्राने त्यांच्या सॉफ्टवेयरमध्ये आवश्यक बदल केले आहेत.
B.Gokhale/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 198.20 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 1,15,212 आहे
उपचाराधीन रुग्णांचे प्रमाण 0.26% आहे
रुग्ण बरे होण्याचा दर सध्या 98.53% आहे.
गेल्या 24 तासात 15,394 रुग्ण बरे झाले, त्यामुळे बरे झालेल्यांची एकूण संख्या वाढून 4,29,07,327 वर पोहचली.
गेल्या 24 तासात 16,159 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 86.49 कोटी चाचण्या करण्यात आल्या. गेल्या 24 तासात 4,54,465 चाचण्या करण्यात आल्या.